

**PROJe KTVeNDIM**

**Nr.\_\_\_\_\_, datë\_\_\_\_\_\_\_\_\_\_**

**PËR**

**MEKANIZMIN E BASHKËRENDIMIT NDËRINSTITUCIONAL TË PUNËS PËR REFERIMIN PËR PUNËSIM TË INDIVIDËVE DHE ANËTARËVE NË MOSHË AKTIVE PUNE TË FAMILJEVE PËRFITUESE TË NDIHMËS EKONOMIKE**

Në mbështetje të nenit 100 të Kushtetutës dhe të pikës 2, të nenit 19 të ligjit Nr. 57/2019 “Për asistencën sociale në Republikën e Shqipërisë”, me propozimin e ministrit të Shëndetësisë dhe Mbrojtjes Sociale, Këshilli i Ministrave

**V e N D O S I:**

1. Krijimin e mekanizmit të bashkërendimit ndërinstitucional të punës për referimin dhe punësimin e individëve dhe anëtarëve në moshë aktive pune të familjeve përfituese të ndihmës ekonomike, për të siguruar riintegrimin social të tyre, nëpërmjet koordinimit dhe zbatimit të një programi dalje nga skema e ndihmës ekonomike, sipas tekstit që i bashkëlidhet këtij vendimi.
2. Mekanizmi është një strukturë bashkërenduese *ad-hoc*, veprimtaria e të cilit koordinohet dhe realizohet në nivel qendror, dhe përmes autoriteteve përgjegjëse për çështjet e aftësimit, punësimit dhe ato sociale në nivel rajonal dhe vendor.
3. Koordinimi i veprimtarisë së mekanizmit të bashkërendimit ndërinstitucional në nivel qendror kryhet nga Grupi Teknik Ndërministror i cili përbëhet nga përfaqësues të:
4. Ministrisë përgjegjëse për çështjet sociale;
5. Ministrisë përgjegjëse për çështjet e punësimit dhe ekonomisë;
6. Ministrisë përgjegjëse për energjinë dhe infrastrukturën;
7. Ministrisë përgjegjëse për bujqësinë dhe zhvillimin rural;
8. Ministrisë përgjegjëse për turizmin dhe mjedisin;
9. Ministrisë përgjegjëse për pushtetin lokal;
10. Fondit Shqiptar të Zhvillimit;
11. Agjencisë së Prokurimit Publik.
12. Përfaqësuesit e institucioneve të përcaktuar në shkronjat (a), (b), (c), (d), (e) dhe (f) të pikës 3 të këtij vendimi janë në nivel zëvendësministri dhe Përfaqësuesit e institucioneve të përcaktuar në shkronjat (g) dhe (h) të pikës 3 të këtij vendimi janë në nivel drejtuesi institucioni.
13. Grupi teknik ndërministror harton brenda muajit Janar të çdo viti Dokumentin Indikativ Vjetor të integrimit të përfituesve të ndihmës ekonomike në tregun e punës, nëpërmjet përfshirjes së tyre në punët publike të parashikuara në buxhetin e shtetit për atë vit kalendarik në sektorët e infrastrukturës, energjisë, bujqësise, turizmit, zhvillimit rural, dhe investimeve të parashikuara në buxhetet e bashkive të financuara nga burimet e veta.
14. Ky Dokument hartohet në përputhje me programin e daljes nga skema e ndihmës ekonomike, sipas tekstit që i bashkëlidhet këtij vendimi dhe përbëhet, por nuk kufizohet, nga:
15. lista në nivel bashkie e përfituesve të ndihmës ekonomike që parashikohet të dalin nga skema e ndihmës ekonomike në vitin përkatës dhe atë pasardhës;
16. listën e investimeve publike sipas sektorëve në nivel qendror dhe lokal;
17. parashikimin për numrin e përfituesve të ndihmës ekonomike që mund të punësohen dhe dalin nga skema e ndihmës ekonomike gjatë vitit përkatës, sipas sektorëve.
18. Ministria përgjegjëse për çështjet sociale, drejton grupin teknik ndërministror dhe është përgjegjëse për sigurimin e hartimit të këtij dokumenti dhe dërgimin e tij në Kryeministri për miratim me urdhër nga Kryeministri.
19. Dokumenti Indikativ Vjetor të integrimit të përfituesve të ndihmës ekonomike në tregun e punës publikohet në faqen zyrtare të ministrisë që mbulon çështjet sociale dhe ministrisë që mbulon çështjet e punësimit, si edhe në faqet zyrtare të strukturave në varësi të tyre në nivel qendror dhe rajonal.
20. Ky dokument i shpërndahet të gjitha bashkive, zyrave të punësimit dhe zyrave të shërbimit social shtetëror, dhe shërben si dokument pune për këto institucione në zbatim të programit të daljes nga skema e ndihmës ekonomike.
21. Zbatimi i veprimtarisë së Mekanizmit të bashkërendimit ndërinstitucional të punës, që këtej e tutje mekanizmi, kryhet nga:
22. Shërbimi Social Shtetëror në nivel qendror e rajonal;
23. Agjencia Kombëtare e Punësimit dhe Aftësive në nivel qendror, rajonal e vendor;
24. Agjencia për Mbështetjen e Vetqeverisjes Vendore;
25. Njësitë e vetqeverisjes vendore.
26. Mekanizmi bashkërendues në nivel qendror ka këtë përbërje:
27. Drejtuesin e Shërbimit Social Shtetëror dhe përfaqësues të tjerë përgjegjës për çështjet e ndihmës ekonomike;
28. Drejtuesin e Agjencisë Kombëtare të Punësimit dhe Aftësive dhe përfaqësues të tjerë përgjegjës për çështjet e aftësimit dhe të punësimit;
29. Drejtuesin e Agjencisë për Mbështetjen e Vetqeverisjes Vendore dhe përfaqësues të tjerë përgjegjës për çështjet vendore.
30. Veprimtaria e mekanizmit bashkërendues në nivel qendror konsiston në:
31. identifikimin e problematikave në lidhje me vështirësitë e integrimit në tregun e punës të anëtarëve në moshë aktive pune të familjeve përfituese të ndihmës ekonomike;
32. ngritjen e mekanizmave bashkërendues rajonalë *ad-hoc* dhe përcaktimin e përbërjes së tyre;
33. përcaktimin e mënyrës së bashkëpunimit dhe të bashkërendimit ndërinstitucional mes strukturave rajonale e vendore të punësimit, strukturave rajonale të shërbimit social shtetëror dhe njësive të vetqeverisjes vendore;
34. bashkërendimin e programeve sipas fushave të përgjegjësisë shtetërore me qëllim riintegrimin social të anëtarëve në moshë aktive pune të familjeve përfituese të ndihmës ekonomike, si edhe integrimin e veprimtarive në pagesa dhe shërbime, për fuqizimin ekonomik e social të përfituesve të ndihmës ekonomike nëpërmjet punësimit;
35. përcaktimin e rregullave dhe procedurave të funksionimit si edhe detajimin e detyrave të autoriteteve përgjegjëse të bashkërendimit në nivel rajonal*,* në përputhje me përgjegjësitë e përcaktuara në këtë vendim;
36. përcaktimin e mënyrës dhe formateve standarde të monitorimit dhe të raportimit, si edhe frekuencën e raportimit, për personat në moshë aktive pune të referuar dhe të trajtuar me shërbime të punësimit dhe aftësimit pranë ministrisë përkatëse si edhe për situatën e punësimit sipas rajoneve;
37. vlerësimin e punës së ekipeve të ngritura në nivel rajonal e vendor si pjesë e mekanizmit bashkërendues, mbështetur në informacionet dhe raportet periodike të paraqitura prej tyre, si dhe marrjen e vendimeve për përmirësimin e funksionimit të tyre;
38. marrjen e masave për ngritjen e kapaciteteve dhe përditësimin e njohurive të ekipeve të ngritura në nivel rajonal e vendor*,* mbi zhvillimin e legjislacionit të në fushën sociale, të punësimit dhe të aftësimit, si dhe sigurimin për njohjen e qytetarëve me funksionet e mekanizmit dhe të strukturave të tjera rajonale të këtij rrjeti, si edhe me mënyrat e kontaktimit të tyre;
39. dakordësimin dhe miratimin e formateve standarde të Planit Individual të Shërbimeve Sociale, Planit Individual të Punësimit dhe Planit Individual të Veprimit për daljen nga skema e ndihmës ekonomike, i cili integron planin e shërbimeve sociale me atë të punësimit;
40. sigurimin e ndërveprimit të sistemeve të informacionit për shkëmbimin e të dhënave në kohë reale.
41. Mekanizmi i bashkërendimit në nivel qendror mblidhet jo më pak se 4 herë në vit dhe raporton çdo 3 muaj pranë ministrit përgjegjës për çështjet sociale dhe ministrit përgjegjës për punësimin, për veprimtarinë e tij, të dhënat dhe problematikat lidhur me referimin, aftësimin dhe punësimin e anëtarëve në moshë aktive pune të familjeve përfituese të ndihmës ekonomike, bazuar në informacionet e marra nga strukturat rajonale e vendore, duke paraqitur në këtë raport edhe propozime konkrete për mbështetjen që kërkohet nga institucionet qendrore.
42. Drejtuesit e institucioneve të përcaktuara në pikën 10 të këtij vendimi përcaktojnë ekipet teknike, me përfaqësues teknikë të institucioneve që janë pjesë e këtij mekanizmi, si në nivel qendror ashtu edhe në nivel rajonal e vendor.
43. Ekipet e punës në nivel rajonal e vendor përbëhen nga përfaqësues në nivel teknik që kanë në fushën e përgjegjësisë çështjet e punësimit dhe ato sociale.
44. Njësitë e vetqeverisjes vendore të përcaktuar në shkronjën (d) të pikës 10 të këtij vendimi, përfaqësohen nga drejtues dhe/ose përfaqësues në nivel teknik që kanë në fushën e përgjegjësisë punësimin dhe çështjet sociale, të caktuar zyrtarisht nga kryetari i bashkisë nën juridiksionin e rajonit në të cilin është bashkia, si autoritet përgjegjës në ekipet në nivel rajonal e vendor të mekanizmit bashkërendues.
45. Pjesë e ekipeve në nivel rajonal e vendor janë edhe përfaqësuesit e njësive të vetqeverisjes vendore të caktuar zyrtarisht nga kryetarët e bashkive nën juridiksionin e rajonit në të cilin janë këto Bashki.
46. Autoritetet përgjegjëse për çështjet sociale, të aftësimit dhe punësimit në nivel rajonal e vendor, të përfaqësuara nëpërmjet ekipeve të punës si pjesë e mekanizmit të bashkërendimit, janë përgjegjës për:
47. identifikimin dhe referimin e qytetarëve që përfitojnë ndihmë ekonomike për tu trajtuar me programe të aftësimit dhe formimit profesional;
48. plotësimin e Planeve Individuale të Shërbimeve Sociale i cili ndër të tjera përmban të dhëna mbi individin dhe nevojat për shërbime sociale që përbëjnë pengesë për punësim, duke përfshirë ato shëndetësore, sociale dhe të strehimit;
49. plotësimin e Planeve Individuale të Punësimit bazuar në mundësitë aktuale të masave aktive të tregut të punës (punë publike, subvencion page, internship etj.) në aftësitë dhe eksperiencën e përfituesit të ndihmës ekonomike që është në moshë aktive pune;
50. integrimin e planeve të përcaktuara në shkronjat (b) dhe (c) të kësaj pike në Planin Individual të Veprimit për daljen nga skema e ndihmës ekonomike;
51. asistimin dhe ndjekjen e rasteve, duke siguruar edhe lidhjen e tyre me shërbimet e përshtatshme;
52. ndjekjen e protokolleve të trajtimit me programe të këshillimit, aftësimit, ndërmjetësimit dhe punësimit;
53. referimin dhe trajtimin me programe sociale, përfshirë ato të strehimit, social-shëndetësore, si edhe programe të tjera që kanë në fokus fuqizimin e individit dhe të familjeve;
54. identifikimin e individëve që nuk janë regjistruar si punëkërkues të papunë, informimin e tyre mbi procedurën që duhet të ndjekin dhe orientimin e referimin e tyre;
55. identifikimin dhe raportimin e rasteve që janë ç’regjistruar për arsye punësimi/përfshirë pjesëmarrjen në programet e nxitjes së punësimit apo kanë humbur statusin e punëkërkuesit të papunë për arsye të refuzimit të shërbimeve dhë programeve të ofruara nga zyra e punësimit;
56. identifikimin dhe raportimin e rasteve që nuk janë regjistruar në zyrat e punës si punëkërkues të papunë apo që nuk paraqiten në takimin e përcaktuar;
57. shkëmbimin e informacionit me të dhënat e anëtarëve aktivë në moshë pune të familjevë nga skema e ndihmës ekonomike të rregjistruar pranë zyrave të punësimit që janë ndërmjetësuar për punë dhë sa kanë përfituar nga programet aktivë të tregut të punës;
58. përcaktimin e një punonjësi përgjegjës në çdo strukturë rajonale/bashki si pjesë e këtij mekanizmi bashkërendues për referimin, asistimin dhe ndjekjen deri në punësim të qëndrueshëm të anëtarëve në moshë aktive pune të familjeve përfituese të ndihmës ekonomike;
59. raportimin periodik lidhur me mbarëvajtjën e procesit pranë mekanizmit qendror të bashkërendimit;
60. raportimin mbi fillimin e zbatimit të Planit Individual të Veprimit për personat në moshë aktive pune, përfitues të ndihmës ekonomike, e cila do të konsiderohet si çasti i daljes nga skema e ndihmës ekonomike dhe përfundimit të së drejtës së përfitimit nga kjo skemë;
61. shkëmbimin e të dhënave në kohë reale nëpërmjet përdorimit të sistemeve të informacionit dhe/ose në mënyrë shkresore;
62. detyra të tjera të përcaktuara nga mekanizmi qendror i bashkërendimit, sipas përcaktimeve të shkronjës (c) të pikës 12 të këtij vendimi.
63. Ekipet e punës të ngritura në nivel rajonal e vendor si pjesë e mekanizmit bashkërendues, raportojnë periodikisht në institucionet e tyre respektive dhe pranë institucioneve qendroretë përcaktuara në pikën 3 të këtij vendimi, për veprimtarinë e kryer në kuadër të këtij mekanizmi, mbi referimin, dhe trajtimin me pagesa e shërbime të aftësimit dhe punësimit të anëtarëve në moshë aktive pune.
64. Institucionet e përcaktuara në pikën 3 të këtij vendimi raportojnë çdo 3 muaj pranë ministrit përgjegjës për çështjet sociale dhe ministrit përgjegjës për punësimin sipas përcaktimeve në pikën 13 të këtij vendimi për bashkërendimin e veprimtarisë ndërinstitucionale.
65. Ministri përgjegjës për çështjet sociale dhe ministri përgjegjës për çështjet e punësimit raporton pranë Kryeministrit për zbatimin e Dokumentit Indikativ Vjetor dhe ecurinë e mekanizmit të bashkërendimit ndërinstitucional të punës për riintegrimin social të përfituesve të ndihmës ekonomike, përmes zbatimit të programit të daljes nga skema e ndihmës ekonomike
66. Në raportimet periodike, mekanizmi bashkërendues kujdeset që të ruhen të dhënat personale të individëve, sipas përcaktimeve të ligjit për mbrojtjen e të dhënave personale.
67. Ngarkohet Ministria e Shëndetësisë dhe Mbrojtjes Sociale, Ministria e Financave dhe Ekonomisë, Ministria e Brendshme, Ministria e Infrastrukturës dhe Energjisë, Ministria e Bujqësisë dhe Zhvillimit Rural, Ministria e Turizmit dhe Mjedisit, Fondi Shqiptar i Zhvillimit, Agjencia e Prokurimit Publik Shërbimi Social Shtetëror në nivel qendror e rajonal, Agjencia Kombëtare e Punësimit dhe Aftësive në nivel qendror, rajonal e vendor si edhe njësitë e vetqeverisjes vendore, për zbatimin e këtij vendimi.
68. Ngarkohet ministri përgjegjës për çështjet sociale të miratojë me akt nënligjor Planin e Veprimit në zbatim të programit të daljes nga skema e ndihmës ekonomike.

Ky vendim hyn në fuqi pas botimit në “Fletoren zyrtare”.

**K R Y E M I N I S T R I**

**EDI RAMA**